Különösen pedig a következő tulajdonságok által tér¬ 
nek el ezen említett földpát-rendbeli ásványok. 
A Leucitot a finom csiszolaton a mikroskop elárulja 
már saját gömbölyű alakjánál és még inkább azon tulaj¬ 
donságánál fogva, hogy a polarizált fényben, mint szabá¬ 
lyos rendszeri test, csak sötét és világos lesz, de színt nem 
mutat; a többi mind játszik színt. A lángkisérletnél nát¬ 
riumfestés igen gyenge, káliumot pedig már gypsz nélkül 
is mutat magában az 5 milliméter magasságban tett ol¬ 
vasztási kísérletnél is. Alig olvad, olvadási foka 1—■ 2 . Az 
olvadék üveges. Sav felbontja, s az oldat, ha bele a pla¬ 
tinahuzalt mártjuk, s a lángba értetjük, gyenge nátrium, 
de erős káliumfestést mutat, mi kobaltüvegen keresztül 
nézve, jól kivehető. Oxálsav nem idéz elő ezen oldatban 
(miután abból a timföldet ammonnal lecsaptuk) mész- 
csapadékot. 
Az Orthoklas magában tekintve a kőzeten kézi na¬ 
gyítóval ikerképződési rovátkokat nem mutat, ezt eddig 
csak a háromhajlású földpátoknál (plagioklasoknál) tapasz¬ 
taltuk, mi igen fontos. A mikroskop alatt mint földpát 
felismerhető pompás színsávolyai által, melyeket a legtöbb 
esetben mutat, de ezt minden földpat mutatván, a faj kü¬ 
lön meghatározására nem elég. Ezt csupán a lángkisérle- 
tek által tehetjük. 5 milliméternél a Nátrium festése erő¬ 
sebb mint a Leucitnál, de változó s így nem döntő; ellen¬ 
ben a Kálium veres lángja észrevehető, s ez által eltér 
az Albit, Oligoklas, Labradorit és Anorthittól, melyeknél 
soha nem mutatkozik ezen kísérletnél Kálium. Ezt az 
Orthoklason kívül csak a Leucitnál és a Nephelinnél ta¬ 
láljuk. Az olvadási fok nagyobb mint a Leucitnál, de ren¬ 
desen kisebb mint a Nephelinnél. Az olvadék minősége 
jelleges: az ugyanis a legtöbb esetben üreges hólyagos, 
s a felületre kimenő hólyagok által érdekes. Ez a többinél 
ily erősen kifejezve nincs. Sósav nem támadja meg s ez 
által eltér a Leucit- és Nephelintől. 
A Nephelin a mikroskop alatt egyöntetűbb színezet¬ 
tel bir, mint az öt Földpát; néha oly helyben van, hogy 
sötét és világos lesz, de színt nem jádzik. A keresztmet¬ 
szet olykor hatszöges, s ez döntő, mert a többi közül 
egyik sem mutatja ezt. Lángkisérletben a legmagasabb 
nátriumfestés által tűnik ki s mellete a Kobalt-üvegen 
keresztül Kálium is látszik. Már ez elegendő a felismeré¬ 
sére. Igen könnyen olvad. Az olvadék üveges zománcz, a 
hólyagos , de nem igen érdes. Sósav felolvasztja, az 
oldat erősen festi a lángot sárgára, de gyengén pirosra. 
